Botken (viloyat)
Botken viloyati. Qirgʻizistonning janubi-g’arbiy qismida joylashgan bo’lib 1999-yilning 12 oktabrida Oʻsh viloyati tarkibidan Botken, Qadamjoy, Laylak tumanlari va Qizilqiya, Sulukta shaharlari ajralib alohida viloyat bo’lib tashkil topgan. 2000-yilda tuman markazi Botken va 2001-yili Isfana qishloqlari shahar maqomini olgan. Viloyat hududida 3 tuman, 4 shahar, 5 shaharcha va 189 qishloq, 30 ovul hukumati mavjud. Viloyat markazi Botken shahri. Viloyat janubi-g’arbiy va shimoli-g’arbida Tojikiston, shimolida Oʻzbekiston, sharqida Oʻsh viloyati bilan tutashgan. Viloyat hududida boshqa davlatlarga tegishli bir qancha anklavlar mavjud. Maydoni 17,0 ming km2 yoki respublika hududining 8,5% ni tashkil qiladi. Aholisi 401,3 ming kishi.